CELEX: 62015CN0522
Language: lt
Date: 2015-09-28 00:00:00
Title: Byla C-522/15 P: 2015 m. rugsėjo 28 d. Europos Komisijos pateiktas apeliacinis skundas dėl 2015 m. liepos 15 d. Bendrojo Teismo (šeštoji kolegija) priimto sprendimo sujungtose bylose T-389/10 ir T-419/10

7.12.2015   
            
            
               LT
            
            
               Europos Sąjungos oficialusis leidinys
            
            
               C 406/26
            
         2015 m. rugsėjo 28 d. Europos Komisijos pateiktas apeliacinis skundas dėl 2015 m. liepos 15 d. Bendrojo Teismo (šeštoji kolegija) priimto sprendimo sujungtose bylose T-389/10 ir T-419/10
   (Byla C-522/15 P)
   (2015/C 406/26)
   Proceso kalba: italų
   
      Šalys
   
   
      Apeliantė: Europos Komisija, atstovaujama P. Rossi, V. Bottka
   
      Kitos proceso šalys: Siderurgica Latina Martin SpA (SLM), Ori Martin SA
   
   
      Apeliantės reikalavimai
   
   Komisija Teisingumo Teismo prašo:
   
               i)
            
            
               Panaikinti skundžiamą sprendimą, kiek juo sumažinama SLM skirta bauda ir nustatyta, kad ginčijamame sprendime nebuvo atsižvelgta į tai, kad kalbant apie vieną pažeidimo dalį, SLM nedalyvavo įgyvendinant išorės Club Italia aspektus;
            
         
               ii)
            
            
               panaikinti skundžiamą sprendimą, kiek SLM bauda sumažinama iki 1,956 milijono EUR ir panaikinama SLM solidariai su Ori Martin skirta bauda;
            
         
               iii)
            
            
               vykdant neribotą jurisdikciją perskaičiuoti skirtinos baudos dydį pagal Komisijos reikalavimus;
            
         
               iv)
            
            
               priteisti iš ieškovių pirmojoje instancijoje bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   
               i)
            
            
               Bendrasis Teismas iškraipė faktines aplinkybes, kai klaidingai nusprendė, jog ginčijamu sprendimu SLM skirta bazinė bauda yra 19,8 milijono EUR, o ne 15,965 milijono EUR, kaip nustatyta antrame sprendime, kuriuo buvo padaryti daliniai pakeitimai, iš kurių 14 milijonų EUR turėjo būti sumokėta solidariai su Ori Martin.
            
         
               ii)
            
            
               Bendrasis Teismas padarė teisės klaidą, susijusią su taisyklių solidarios atsakomybės dėl baudų srityje taikymu ir su 10 % ribos apskaičiavimu, nes jis nustatė, jog galutinis SLM skirtos baudos dydis yra 1,956 milijono EUR taikydamas teisės aktuose nustatytą 10 % SLM bendros apyvartos referenciniais metais ribą, kaip numatyta Reglamento (EB) Nr. 1/2003 (1) 23 straipsnio 2 dalyje. Šioje byloje sprendime turėjo būti nurodyta, kad SLM turėjo ne tik sumokėti 1,956 milijono EUR asmeniškai, bet taip pat papildomų 13,3 millijono EUR solidariai su Ori Martin. Iš tiesų ribos turėjo būti apskaičiuotos SLM atskirai, kiek tai susiję su jos dalyvavimu darant pažeidimą laikotarpiu, per kurį ji nepriklausė Ori Martin (riba, apskaičiuota pagal SLM pasaulinę apyvartą), ir SLM solidariai su Ori Martin, kiek tai susiję su laikotarpiu, per kurį dukterinė bendrovė priklausė patronuojančiai bendrovei (riba, apskaičiuota pagal Ori Martin pasaulinę apyvartą, kuri šiuo atveju nebuvo gauta).
            
         
      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205)